ROLL

D-l Goe

de Ion Luca Caragiale

Ca să nu mai rămâie repetent și anul acesta, mam' mare, mamițica și tanti Mița au promis tânărului Goe să-l ducă-n București de 10 mai.

Puțin ne importă dacă aceste trei dame se hotărăsc a părăsi locul lor spre a veni în Capitală numai de hatârul fiului și nepoțelului lor. Destul că foarte de dimineață, dumnealor, frumos gătite, împreună cu tânărul Goe, așteaptă cu **5.** multă nerăbdare, pe peronul din urbea X, trenul accelerat care trebuie să le ducă la București.

Adevărul e că, dacă se hotărăște cineva să asiste la o sărbătoare națională așa de importantă, trebuie s-o ia de dimineața. Trenul în care se vor sui ajunge în Gara de Nord la opt fără zece a.m. D. Goe este foarte impacient și, cu un ton de comandă, zice încruntat:

– Mam' mare! de ce nu mai vine?... Eu vreau să vie!

**10** – Vine, vine acuma, puișorul mamii! răspunde cucoana.

Tânărul Goe poartă un frumos costum de marinar, pălărie de paie, cu inscripția pe pamblică: *le Formidable,* și sub pamblică biletul de călătorie înfipt de tanti Mița, că "așa țin bărbații biletul".

– Vezi ce bine-i șade lui - zice mam' mare - cu costumul de marinel?

– Mamițo, nu ți-am spus că nu se zice marinel?

**15** – Da' cum?

– Marinal...

– Ei! ziceți voi cum știți; eu zic cum am apucat. Așa se zicea pe vremea mea, când a ieșit întâi moda asta la copii - marinel.

– Vezi, că sunteți proaste amândouă? întrerupe tânărul Goe. Nu se zice nici marinal, nici marinel...

**20** – Da' cum, procopsitule? întreabă tanti Mița cu un zâmbet simpatic.

– Mariner...

– Apoi de! n-a învățat toata lumea carte ca d-ta! zice mam' mare, și iar sărută pe nepoțel și iar îi potrivește pălăria de mariner.

Dar nu e vreme de discuții filologice: sosește trenul - și nu stă mult.

**25** Trenul este plin... Dar cu multă bunăvoință din partea unor tineri politicoși, cari merg până la o stație apropiată, se fac locuri pentru dame. Trenul a plecat... Mam' mare își face cruce, apoi aprinde o țigară... Goe nu vrea să intre în cupeu; vrea să șadă în coridorul vagonului cu bărbații.

– Nu!... nu e voie să scoți capul pe fereastră, mititelule! zice unul dintre tineri lui d-l Goe, și-l trage puțin înapoi.

**30** – Ce treabă ai tu, urâtule? zice mititelul smucindu-se şi, după ce se strâmbă la urâtul, se spânzură iar cu amândouă mânile de vergeaua de alamă și scoate iar capul. Dar n-apucă să răspunză ceva urâtul, și mititelul își retrage îngrozit capul gol înăuntru și-ncepe să zbiere.

– Mamițoo! mam' maree! tantii!

– Ce e? Ce e? sar cocoanele.

**35** – Să oprească! zbiară și mai tare Goe, bătând din picioare. Mi-a zburat pălăria! să opreascăăă!!!

Tot într-un timp, iacătă conductorul intră să vază cine s-a suit de la stația din urmă.

– Biletele, domnilor!

Cocoanele arată biletele dumnealor, explicând d-lui conductor de ce nu poate și Goe să facă același lucru: fiindcă biletul era în pamblica pălăriei, și, dacă a zburat pălăria, firește c-a zburat cu pamblică și cu bilet cu tot. Dar

**40** avea bilet...

– Parol! chiar eu l-am cumpărat! zice tanti Mița.

Conductorul însă nu înțelege, pretinde bilet; daca nu, la stația apropiată, trebuie să-l dea jos pe d. Goe. Așa scrie regulamentul: daca un pasager n-are bilet și nu declară ca n-are bilet, i se ia o amendă de 7 lei și 50 de bani, și-l dă jos din tren la orice stație.

**45** – Dar noi n-am declaratără? strigă mamița.

– Ce e vinovat băiatul dacă i-a zburat pălăria? zice mam' mare.

– De ce-a scos capul pe fereastră? eu i-am spus să nu scoată capul pe fereastră! zice cu pică urâtul.

– Nu-i treaba dumitale! ce te-amesteci d-ta? zice tanti Mița urâtului...

– Uite ce e, cucoană - zice conductorul - trebuie să plătiți un bilet...

**50** – Să mai plătim? n-am plătitără o dată?

– Și pe dasupra un leu și 25 de bani.

– Și pe dasupra?...

– Vezi, daca nu te-astâmperi? zice mamița, și-l zguduie pe Goe de mână.

– Ce faci, soro? ești nebună? nu știi ce simțitor e? zice mam' mare.

**55** Și, apucându-l de mâna cealaltă, îl smucește de la mamița lui, tocmai când trenul, clănțănind din roate, trece la un macaz. Din smucitura lu' mam' mare într-un sens, combinată cu clătinătura vagonului în alt sens, rezultă că Goe își pierde un moment centrul de gravitate și se reazimă în nas de clanța ușii de la cupeu. Goe începe să urle... în sfârșit, n-au ce să facă. Trebuie să se hotărască a plăti biletul, pe care are să-l taie conductorul din carnetul lui.

Nume: *D-l Goe*

**Chestionarul elevului**

**1. Personajul D-l Goe este:**

1 □ o fată

2 □ un tânăr marinar

3 □ un băiat

4□ un tânăr

**2. Întâmplarea/ Acţiunea durează:**

5 □ o zi

6 □ o lună

7 □ aproximativ câteva zeci de minute

8 □ câteva ore

**3**. **Când se petrece întâmplarea?**

9 □ toamna

10 □ în ultima lună a primăverii

11 □ primăvara

12 □ la începutul primăverii

**4. Evenimentul la care participă D-l Goe este:**

13 □ o manifestare de sărbătoare naţională

14 □ Paştele

15 □ 10 Mai

16 □ o sărbătoare importantă

**5.** **Cei patru merg la București**

17 □ ca să nu mai rămână repetent Goe

18 □ ca să serbeze ziua națională

19 □ ca să îi cumpere lui Goe o pălărie nouă

20 □ ca să vadă Goe Bucureștiul, pentru a învăța mai bine

**6.**  Ca ***să nu mai* rămâie *repetent*** și anul acesta......, semnifică:

21□ să nu mai repete greşelile făcute

22 □ să nu mai repete rolul

23 □ să nu mai frecventeze aceeaşi clasă

24 □ să nu mai facă aceleaşi lecţii

**7. Goe merge la București, împreună cu:**

25 □ mamiţica

26 □ mamiţica, mam’mare

27 □ mamiţica, mam’mare şi tanti Miţa

28 □ bunicul, mamiţica și mam’mare

**8. Goe nu vrea să stea în vagon pentru că:**

29 □ vrea să stea pe coridor cu bărbații

30 □ este obraznic

31 □ nu l-a lasat mamiţica

32 □ l-au chemat tinerii de pe coridor

**9. Pe coridor Goe:**

33 □ se ceartă cu unul din tineri

34 □ se smucește din mâna tânărului, se strâmbă la urâtul, se spânzură iar cu amândouă mânile de vergeaua de alamă și scoate iar capul pe fereastră

35 □ își aruncă pălăria pe fereastră, în timp ce își scoate capul pe fereastră

36 □ mănâncă o înghețată

**10. Pe cine învață Goe cum se spune corect „marinar”?**

37 □ pe mamiţica

38 □ pe mam’mare și mamiţica

39 □ pe tanti Miţa

40 □ pe mama, bunica și mătușa

1. ***„Da' cum, procopsitule?”*, înseamnă:**

41□ că tanti Miţa îl consideră pe Goe deștept

42 □ că tanti Miţa glumește cu Goe

43 □ că tanti Miţa crede că Goe este bogat

44 □ că tanti Miţa nu știe cum se spune corect *„marinar”*

1. **Biletul lui Goe era așezat:**

45 □ în buzunarul costumului de marinar

46 □ sub pamblica pălăriei de paie

47 **□** în pălăria cu inscripția: *le Formidable*

48 □ sub pamblica inscripționată de la costum

**13. Biletul lui Goe ...** 49 □ A ajuns în poșeta lu’ tanti Miţa

50 □ A ajuns pe peronul gării zburând pe fereastră

51 □ A zburat luat de vânt

52 □ A zburat pe geam prins în pamblica pălăriei

**14. În tren Goe se adresează cu...”urâtule...”:**

53 □ controlorului

54 □ tânărului din vagon

55 □ tinerilor de pe coridorul vagonului

56 □ tânărului de pe coridorul vagonului

**15. Cum se rezolvă situaţia pierderii biletului de tren?**

57 □ Cele trei plătesc biletul fără să cârtească ştiind că d-l Goe e vinovat

58 □ Cele trei femei nu pl`tesc biletul decât după ce comentează căutând să îl scuze pe Goe

59 □ Cele trei femei nu plătesc biletul pentru că îl consideră nevinovat pe Goe

60 □ Cele trei femei îl consideră vinovat şi plătesc biletul

**16. De ce Goe are un astfel de comportament?**

61□ Ca să le supere pe mam’mare, mamiţica si tanti Miţa

62 □ Ca să atragă atenţia asupra lui din lipsă de dragoste

63 □ Ca autorul vrea să arate cât de prost e educat de cele trei femei

64 □ Ca să arate cum ar trebui să se comporte un copil binecrescut

**Barem – documentul profesorului**

**A – Adevărat,** răspunsul corect (scris cu litere aldine și subliniate)

**PA – Parțial Adevărat,** răspunsul bazat pe o informație absentă în text, dar logic acceptabilă sau pe o informație parțială, dar corectă

**PF – Parțial Fals,** răspunsul bazat pe o informație din text, dar greșită sau pe interpretarea unei informații absente în text și incorectă

**F – Fals,** răspunsul total greșit

**1. Personajul D-l Goe este:**

1□ o fată *F*

2 □ un tânăr marinar *PF*

3 □ **un băiat** *A*

4 □ un tânăr *PA*

**2. Întâmplarea/ Acţiunea durează:**

5 □ ozi*PA*

6 □ o lună *F*

7 □ **aproximativ câteva zeci de minute *A***

8 □ c@teva ore *F*

**3. Când se petrece întâmplarea?**

9 □ toamna F

10 □ **în ultima lună a primăverii A**

11 □ primăvara PA

12 □ la începutul primăverii PF

**4. Evenimentul la care participă D-l Goe este:**

13 □ o manifestare de sărbătoare naţională *PF*

14 □ Paştele *F*

15 □ **10 Mai  *A***

16 □ o sărbătoare importantă *PA*

**5. Cei patru merg la București**

17 □ **ca să nu mai rămână repetent Goe** *A*

18 □ ca să serbeze ziua națională *PA*

19 □ ca să îi cumpere lui Goe o pălărie nouă *F*

20 □ ca să vadă Goe Bucureștiul, pentru a învăța mai bine P*F*

**6.**  Ca ***să nu mai* rămâie *repetent*** și anul acesta......, semnifică:

21□ să nu mai repete greşelile făcute *PF*

22 □să nu mai repete rolul *F*

23 □**să nu mai frecventeze aceeaşi clasă** A

24 □să nu mai facă aceleaşi lecţii *PA*

**7. Goe merge la București, împreună cu:**

25 □ mamiţica *F*

26 □ mamiţica, tanti Miţa *PA*

27 □ **mami\ica, tanti Miţa și mam’mare** *A*

28 □ bunicul, tanti Miţa și mamiţica *PF*

**8. Goe nu vrea să stea în vagon pentru că:**

29 □ **vrea să stea pe coridor cu bărbații** *A*

30 □ este obraznic *PA*

31□ nu l-a lasat mami\ica *F*

32 □ l-au chemat tinerii de pe coridor *PF*

**9. Pe coridor Goe:**

33 □ se ceartă cu unul din tineri *PA*

34 □ **se smucește din mâna tânărului, se strâmbă la urâtul, se spânzură iar cu amândouă mânile de vergeaua de alamă și scoate iar capul pe fereastră** *A*

35 □ își aruncă pălăria pe fereastră, în timp ce își scoate capul pe fereastră *PF*

36 □ mănâncă o înghețată *F*

**10. Pe cine învață Goe cum se spune corect „marinar”?**

37 □ pe mamiţica *F*

38 □ **pe mam’mare și tanti Miţa** *A*

39 □ pe tanti Miţa *PA*

40 □ pe mamiţica, mam’mare și tanti Miţa *PF*

***11 „Da' cum, procopsitule?”*,** înseamnă:

41 □ **că tanti Miţa îl consideră pe Goe deștept**  *A*

42 □ că tanti Miţa glumește cu Goe *F*

43 □ că tanti Miţa crede că Goe este bogat *PF*

44 □ că tanti Miţa nu știe cum se spune corect *„marinar” PA*

**12 .Biletul lui Goe era așezat:**

45 □ în buzunarul costumului de marinar *F*

46 □ **sub pamblica pălăriei de paie** *A*

47 **□** în pălăria cu inscripția: *le Formidable PF*

48 □ sub pamblica inscripționată de la costum *PA*

**13. Biletul lui Goe a ajuns...** 49 □ A ajuns în poșeta lu’ tanti Miţa *F*

50 □ A ajuns pe peronul gării zburând pe fereastră *PF*

51 □ A zburat luat de vânt *PA*

52 □ **A zburat pe geam prins în pamblica pălăriei** *A*

**14. În tren Goe se adresează cu...”urâtule...”:**

53 □ controlorului  *F*

54 □ tânărului din vagon *PA*

55 □ tinerilor de pe coridorul vagonului  *PF*

56 □ **tânărului de pe coridorul vagonului** *A*

**15. Cum se rezolvă situaţia pierderii biletului de tren?**

57 □ Cele trei plătesc biletul fără să cârtească ştiind că Goe e vinovat. PA

58 □ **Cele trei femei nu plătesc biletul decât după ce comentează cautând să îl scuze pe Goe.** A

59 □ Cele trei femei nu plătesc biletul pentru că îl consideră nevinovat pe Goe. F

60 □ □ Cele trei femei îl consideră vinovat şi plătesc biletul PF

**16. De ce Goe are un astfel de comportament?**

61□ Ca să le supere pe mam’mare, mamiţica şi tanti Miţa. *PF*

62 □ Ca să atragă atenţia asupra lui din lipsă de dragoste. *PA*

63 □ **Ca autorul vrea să arate cât de prost e educat de cele trei femei**. *A*

64 □ Ca să arate cum ar trebui să se comporte un copil binecrescut *F*